नई दिल्ली। भारत और इंग्लैंड के बीच जारी पांच मैचों की टेस्ट सीरीज का आखिरी और पांचवां मैच लंदन के ओवल मैदान पर खेला जाएगा। भारत पहले ही ये सीरीज 3-1 गवा चुका है ऐसे में भारत का इरादा सीरीज हार के अंतर को कम करने का होगा वहीं इंग्लैंड इस सीरीज को 4-1 से जीतना चाहेगा। इस आखिरी मैच के लिए इंग्लैंड की टीम का ऐलान हो चुका है वहीं भारतीय टीम भी इस आखिरी मैच में कुछ बदलाव करेगा। ऐसे में भारतीय टीम युवा बल्लेबाज पृथ्वी शॉ को लोकेश राहुल की जगह मौका दे सकती है। लेकिन पूर्व भारतीय विस्फोटक बल्लेबाज वीरेन्द्र सहवाग इसके पक्ष में नहीं हैं और वो चाहते हैं कि लिमिटेड ओवर के सलामी बल्लेबाज रोहित शर्मा को मौका दिया जाए।